ตัวเลขศก.เยอรมนีหนุนราคาทองวานนี้ขยับขึ้น
ราคาทองสปอตตลาดสหรัฐปรับขึ้น 2.52 ดอลลาร์ สู่ 1,195.25 ดอลลาร์ต่อออนซ์ในช่วงท้ายตลาดวันพุธ (25 มี.ค.) หลังขึ้นไปแตะจุดสูงสุดรอบ 2 สัปดาห์ครึ่งที่ 1,199.70 ดอลลาร์ในระหว่างวัน โดยราคาทองปรับขึ้นเป็นวันที่ 6 ติดต่อกัน ขณะที่ดัชนีความเชื่อมั่นทางธุรกิจของเยอรมนีที่แข็งแกร่งช่วยหนุนยูโร/ดอลลาร์ให้แข็งค่าขึ้น
26 มี.ค. 2558

ผู้สื่อข่าวรายงานว่า ราคาทองสปอตตลาดสหรัฐปรับขึ้น 2.52 ดอลลาร์ สู่ 1,195.25 ดอลลาร์ต่อออนซ์ในช่วงท้ายตลาดวันพุธ (25 มี.ค.) หลังขึ้นไปแตะจุดสูงสุดรอบ 2 สัปดาห์ครึ่งที่ 1,199.70 ดอลลาร์ในระหว่างวัน โดยราคาทองปรับขึ้นเป็นวันที่ 6 ติดต่อกัน ขณะที่ดัชนีความเชื่อมั่นทางธุรกิจของเยอรมนีที่แข็งแกร่งช่วยหนุนยูโร/ดอลลาร์ให้แข็งค่าขึ้น และนักลงทุนคาดว่าธนาคารกลางสหรัฐ (FED) จะยังไม่ปรับขึ้นอัตราดอกเบี้ยในเร็วๆ นี้
ทั้งนี้ ราคาสัญญาทองเดือนเม.ย.ปิดตลาดปรับขึ้น 0.5% สู่ 1,197.00 ดอลลาร์ต่อออนซ์ นายโอเล แฮนเสน จากธนาคารแซกโซกล่าวว่า ทองขยับขึ้นในช่วงนี้ ขณะที่เทรดเดอร์เข้าซื้อทองอย่างไม่มั่นใจ โดยได้รับแรงกระตุ้นจากการร่วงลงของอัตราผลตอบแทนพันธบัตร และจากความอ่อนแอของดอลลาร์ในช่วงนี้
ด้านราคาโลหะเงินในตลาดสปอตพุ่งขึ้นแตะจุดสูงสุดในรอบ 5 สัปดาห์ที่ 17.11 ดอลลาร์ต่อออนซ์ในระหว่างวัน
 
ราคาโลหะมีค่าที่ตลาด COMEX ในวันพุธ
                       ปิดที่ระดับ (ดอลลาร์/ออนซ์)     เปลี่ยนแปลง (ดอลลาร์)  ทองเดือนเม.ย.                1,197.00                       +5.60 เงินเดือนพ.ค.                   17.000                        +0.017
ราคาโลหะมีค่าที่ตลาด NYMEX ในวันพุธ
                            ปิดที่ระดับ (ดอลลาร์/ออนซ์)     เปลี่ยนแปลง (ดอลลาร์)   พลาตินั่มเดือนเม.ย.               1,146.50                        +5.00 พัลลาเดียมเดือนมิ.ย.               765.40                         +1.70